《别弟》
宋代·方一夔

欲去相看手重携，寒波芳草助凄迷。无人传业空多子，有弟持家老得妻。

风雨灯前频入梦，诗文酒后共分题。孤飞不羡冥鸿举，只羡南归羽翼低。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。